./data/stoa0275/stoa026/stoa0275.stoa026.opp-lat1.xml
Tertullian
Dies moritur in noctem et tenebris usquequaque sepelitur  Funestaturmundi honor, omnis substantia denigratur  Sordent, silent, stupentcuncta, ubique iustitium est, quies rerum  Ita lux amissaIugetur  Et tamen rursus cum suo cultu, cum dote, cum sole,eadem et integra et tota universo orbi reviviscit, interficiens mortemsuam, noctem, rescindens sepulturam suam, tenebras, haeressibimet existens, donec et nox reviviscat cum suo et illa suggestu Reaccenduntur enim et stellarum radii, quos matutina succensioextinxerat; reducuntur et siderum absentiae, quas temporalis distinctioexemerat; reornantur et specula lunae, quae menstruus numerusadtriverat  Revolvuntur hiemes et aestates, verna etautumna cum suis viribus, moribus, fructibus  Quippe etiam terraede caelo disciplina est arbores vestire post spolia, flores denuocolorare, herbas rursus imponere, exhibere eadem quae absumptasint semina, nec prius exhibere quam absumpta  Mira ratio: defraudatrice servatrix; ut reddat, intercipit; ut custodiat, perdit; utintegret, vitiat; ut etiam ampliet, prius decoquit  Siquidem uberioraet cultiora restituit quam exterminavit; revera fenore interitu,et iniuria usura, et lucro damno  Semel dixerim, universa conditiorecidiva est  Quodcunque conveneris, fuit: quodcunqueamiseris, nihil non iterum est  Omnia in statum redeunt cum abscesserint;omnia incipiunt cum desierint; ideo finiuntur, ut fiant Nihil deperit nisi in salutem  Totus igitur hic ordo revolubilis rerumtestatio est ressurrectionis mortuorum  Operibus eam praescripsitdeus ante quam litteris, viribus praedicavit ante quamvocibus  Praemisit tibi naturam magistram, summissurus et prophetiam,quo facilius credas prophetiae discipulus naturae, quostatim admittas, cum audieris quod ubique iam videris, nec dubitesdeum carnis etiam resuscitatorem, quem omnium noris restitutorem Et utique si omnia homini resurgunt, cui procurata sunt,porro non homini, nisi et carni, quale est ut ipsa depereat in totum,propter quam et cui nihil deperit?